**Juhatuse 09. märtsi 2021 koosoleku PROTOKOLL**

Kell 14 -16 virtuaalselt MS Teamsis

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Janek Sulev, Mart Aguraiuja, Jevgeni Lištšina, Krister Peetmaa ja Märt Viileberg

Kutsutud: -

Puudusid: Argo Stallmeister

**Koosoleku päevakord:**

1. Päevakorra kinnitamine

2. Eelmise koosoleku protokolli kinnitamine

3. Tegevjuhi ülevaade eelmisest koosolekust möödunud tegevusest

4. EETELi 2020. aastaaruande ülevaatus ja audiitorlepingu sõlmimine

5. EETELi kommunikatsiooni hinnapakkumised ja lepingu sõlmimine

6. Elektriinseneride kutsekompetentsi tõendamise alane koostöö EEESiga

7. SeOS rakendusmääruse nr 88 muutmise ettepanek TTJAle

8. Ausa konkurentsi tagamine koostöös MTAga

9. Sisetööde toimkonna kujundamine hooneelektrike toimkonnaks

10. Kutsevõistluse Noor Meister korraldamine

11. EETELi kevadkonverentsi ja üldkoosoleku korraldamine

12. Üleskerkinud teemad

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

**3. Tegevjuhi ülevaade eelmisest koosolekust möödunud tegevusest: alljärgnevad punktid 4-8**

**4. EETELi 2020. aastaaruande ülevaatus ja audiitorlepingu sõlmimine**

Tegevjuht tutvustas aastaaruande 2020 aluseks olevat liidu eelarve täitmise tulemust ja audiitorlepingut, mille kohaselt audiitori arvamus valmib 12. märtsiks.

**Otsustati** rahuloluga võtta informatsioon teadmiseks ja esitada aastaaruanne koos audiitori arvamusega üldkoosolekule kinnitamiseks.

**5. EETELi kommunikatsiooni hinnapakkumised ja lepingu sõlmimine**

Tegevjuht tutvustas laekunud kolme pakkumist (lisatud). Parima pakkumise esitas IN Nomine OÜ, kellega on sõlmitud leping (lisatud)2021. aasta lõpuni võimalusega pikendada seda aasta võrra. Lepingu raames on juba ilmunud arendusnõuniku tutvustus IT-uudistes, peatselt on ilmumas artikkel arvamustest alanud majandusaasta kohta kolmelt EETELi liikmelt Elektrialas ning tõenäoliselt ka Ehituseuudistes ja ajakirjas Ehitaja.

**Otsustati** rahuoluga võtta informatsioon teadmiseks.

**6. Elektriinseneride kutsekompetentsi tõendamise alane koostöö EEESiga**

Tegevjuht teatas, et oleme teinud Eesti Elektroenergeetika Seltsi (EEES) juhatusele ettepaneku elektriinseneride kutseandmise nõuete ja eksamite korraldamise tingimuste üle vaatamiseks ja kaasajastamiseks. EETEL on EEESile juba eelmise aasta detsembris esitanud oma ettepanekud elektriinseneri kutsepädevuse tõendamiseks ja ettepanekut SeOS rakendusmääruse nr 88 muutmiseks. Mõlemad organisatsioonid on loonud vastavad töörühmad. Esimesel kohtumisel veebruaris selgitasid ja põhjendasid EETELi esindajad oma ettepanekuid ja tutvustasid äsja Kutsekoja poolt välja töötatud esialgset kutsesüsteemi uuenduste kava. 15. märtsil toimuval teisel koosolekul ootame EEESi töörühmalt seltsi seisukohti EETELi esitatud ettepanekute kohta.

**7. SeOS rakendusmääruse nr 88 muutmise ettepanek TTJAle**

Tegevjuht on täpsustanud elektriinseneride magistriõppe erialade õppekavade olemasolu Eesti ülikoolides. Vastavaid õppekavasid on kolm, mille lõpetamise järel antakse Diplomeeritud elektriinsener, tase 7 esmane kutse.

Tallinna Tehnikaülikooli elektroenergeetika ja mehhatroonika instituudi magistriõppe õppekavad:

* Elektroenergeetika AAVM02, EHISe koodiga 2048 (spetsialiseerumine elektrivõrgud ja –süsteemid)

Energiamuundus- ja juhtimissüsteemid (end nimetus elektriajamid ja jõuelektroonika) AAAM02, EHISe koodiga 2047 (spetsialiseerumine elektriautomaatika)

Eesti Maaülikooli tehnikainstituudi energiakasutuse õppekava, EHISe koodiga 432

Seega on asjakohane sõnastada määruse muutmise ettepanekus nõue, et elektriprojekteerijal ja elektripaigaldise auditeerijal on elektrotehniline kõrgharidus. Ettepanekut on toetanud EEES.

**Otsustati** võtta informatsioon teadmiseks ja esitada uuesti määruse muutmise ettepanek TTJAle.

**8. Ausa konkurentsi tagamine koostöös MTAga**

Tegevjuht tutvustas e-kirjavahetust MTA Maksuauditi osakonna valdkonnajuht Oscar Õunaga, millest selgus, et ehituse riigihanked on jätkuvalt MTA jaoks prioriteet. Ka sellel aastal on seatud järelevalve üheks fookuseks üle 1 milj € ehituse riigihanked ja eesmärk on jõuda selleni, et riigi objektidel maksupettust ja musta tööjõudu ei oleks. Mis puudutab RHS § 115 nõuet küsida keskmise töötasu tõendit pakkujalt ja tema poolt pakkumises näidatud alltöövõtjatelt, siis MTA soovitus on jätkuvalt hangetel laiendada seda kohustust ja küsida tõendit kõikidelt alltöövõtjatelt (ka neilt, kes hiljem objektil töid tegema asuvad). Suurem plaan ehitussektori maksukuulekuse kasvatamisega on seotud ehitusobjektidel töötajate tööaja elektroonilise registreerimisega, mille osas rahandusministeerium koostab hetkel seaduseelnõud (peaks eelduslikult märtsis 2021 minema avalikule kooskõlastusringile). El registreerimise teema on olnud MTAs ja rahandusministeeriumis aktiivselt töös viimased 2 aastat. Kuna sellise täiendava kohustuse kehtestamine ehitussektorile on olulise tähtsusega, mis toob kaasa teatud ettevõtlusvabaduse piirangud, siis on oodatust rohkem aega võtnud nii ärilise kui tehnilise lahenduse täpne kirjeldamine ja kooskõlastamine nii ettevõtja (eelkõige EEELiga) kui teiste ministeeriumite ja koostööpartneritega (PPA, Tööinspektsioon, Andmekaitseinsepktsioon jne). Ühtlasi on veel palju lahtisi otsi rahastusega kuid oleme optimistlikud ja hetke ajaraam näeb ette, et seadus jõustub 2022 keskpaik ja 2023 keskpaik muutub süsteemi rakendamine suurematel ehitusobjektidel kohustuslikuks.

**Otsustati** rahuoluga võtta informatsioon teadmiseks ja jätkata aktiivset suhtlemist MTAga.

**9. Sisetööde toimkonna kujundamine hooneelektrike toimkonnaks**

 Sisetööde toimkonna juht Krister Peetmaa tutvustas seni toimunud mõttevahetust toimkonna liikmetega seoses tegevusvaldkonna täpsema määratlemisega ja sellest tulenevalt nime hooneelektrike toimkonnaks muutmiseks. Märtsi teises pooles on kavas korraldada toimkonna veebikoosolek, millel käsitletakse ka toimkonna ümber kujundamist.

**Otsustati** võtta informatsioon teadmiseks ja sooviti edu selle taas käivitamisel ja ümber kujundamisel.

**10. Kutsevõistluse Noor Meister korraldamine**

Tegevjuht tutvustas Haridus- ja Noorteametilt tulnud teavet:

“Kuna olukord koroonaviirusega ei ole tänaseks märkimisväärselt paranenud, võtsime koos Viljandi Kutseõppekeskusega vastu otsuse lükata Jõulukellu (elektriku ja müürsepa võistlused) edasi kevadesse. Uueks toimumisajaks sihime aprilli kolmandat nädalat (19.-25. aprill) lootusega, et nii kaugele lükates ei ole enam vajadust toimumisaega muuta.” Konkreetseid kuupäevi pole siiani määratud. Ettepanekud on:

* EETEL peaks panema välja auhinnad esimesele kolmele paremale ja võiks tänada võistluse korraldavaid kutseõpetajaid mõne õppevahendi või isiklikuma meenega nagu varasematel aastatel
* EETELi liikmesfirmadel on võimalik sponsorluse korras toetada võitlust korraldavat Viljandi KÕKi (nt mingite seadmete, tööriistade, materjalide, komponentide, vms-ga)

**Otsustati**, et EETEL paneb omal kulul välja auhinnad võistluse esimesele kolmele paremale ning tänab meenetega võistlust korraldanud kutseõpetajaid ja kohtunikke.

Rahuoluga võeti teadmiseks, et Elrato AS annab omal kulul võistlusteks elektrikilbid Viljandi KÕKile.

**11. EETELi kevadkonverentsi ja üldkoosoleku korraldamine**

Arutati kevadkonverentsi ja üldkoosoleku korraldamist traditsiooniliselt maikuus.

**Otsustati** seoses Covid-19 pandeemiast tulenevate piirangute tõttu jätta kevadkonverents ära ja veebis korraldada üldkoosolek, millel anda liikmetele ülevaade EETELi tegemistest ja kinnitada aastaaruanne 2020.

**12. Üleskerkinud teemad**

**Otsustati** võtta juhatuse aprillikuu koosoleku päevakorda Elektriprojekteerimise alase EVS muutmisettepaneku arutelu, mille valmistab ette juhatuse liige Argo Stallmeister.

Tegevjuht tutvustas äsja Kaubandus-Tööstuskojalt laekunud tervitust seoses EETELi 25 aastase koja liikmeks olekuga.

**Järgmine juhatuse koosolek toimub 13. aprillil 2021 kell 14-17 vastavalt viirusest tingitud kujunevale olukorrale virtuaalselt MS Teamsis.**

Koosoleku juhataja Kristo Reinhold

Protokollija Märt Viileberg

/allkirjastatud digitaalselt/